open-index/open-wikipedia-markdown huggingface dataset:
Komplementti (tietotekniikka)

Tietotekniikassa **komplementiksi** kutsutaan yleistä negatiivisen kokonaisluvun esitysmuotoa. Yleisin eli luvusta muodostettu kahden komplementti tarkoittaa luvun vastaluvun muodostamista kääntämällä sen bitit ja lisäämällä tulokseen yksi. Komplementtina esitetyn luvun tietotyyppi on kokonaisluku.

## Historia
Eräät varhaiset tietokoneet kuten UNIVAC 1100 -sarja ovat käyttäneet yhden komplementtia, mutta tämä on pääasiassa jäänyt pois käytöstä. Sen sijaan kahden komplementti on yleistynyt muun muassa IBM S/360:n vaikutuksesta.

## Etumerkin käyttö

Negatiiviset luvut voidaan esittää binäärilaskennassa lisäämällä luvun esitysmuotoon yksi bitti, merkkibitti, jonka toinen arvo tarkoittaa positiivista lukua ja toinen arvo negatiivista lukua. Tällöin kuitenkin positiivisten ja negatiivisten lukujen yhteenlasku täytyy käsitellä erikoistapauksena ja muuttaa se esimerkiksi tarvittaessa vähennyslaskuksi. Esimerkiksi +3 + -3 täytyy muuttaa vähennyslaskuksi 3 - 3. Ei ole myöskään kovin yksinkertaista käsitellä negatiivisia tuloksia antavia laskutoimituksia.

## Yhden komplementti

Yksinkertaisempaa on muuttaa negatiivisten lukujen bitit vastakkaisiksi (ykkönen nollaksi ja päinvastoin) eli luvun yhden komplementiksi. Tällöin yhteenlasku voidaan laskea samalla tavalla positiivisille ja negatiivisille luvuille. Esimerkiksi +3 + -3 on kolmen bitin yhden komplementtiluvuilla esitettynä:

```
011
 +100
 ----
  111
```


Esimerkistä huomaa erään yhden komplementin esitysmuodon ongelman: luvulla nolla on kaksi eri esitysmuotoa: 000 ja 111.

Toinen ongelma on merkkibitin käsittely. Jos etumerkillisten lukujen yhteenlaskusta tulee ylimääräinen muistinumero, se pitää erikseen lisätä tulokseen. Esimerkiksi -1 + -2 = -3:

```
101
 +110
 ----
 1011 -> 1 + 011 = 100
```

 
## Kahden komplementti

Yhden komplementtiin liittyvät ongelmat poistuvat, jos käytetään kahden komplementtia. Tällöin luvun vastaluku saadaan kääntämällä luvun bitit ja lisäämällä tulokseen yksi. Kahden komplementtijärjestelmässä luvulla nolla on yksikäsitteinen esitystapa (bittikuvio, jonka kaikki bitit ovat nollia) ja nollan vastaluku on nolla. Sama yhteenlaskuoperaatio toimii sekä etumerkillisten että etumerkittömien lukujen kanssa.

Esimerkkinä +3 + -3 on kolmen bitin kahden komplementtiluvuilla esitettynä:

```
011
 +101
 ----
 1000
```


Kun kolmen bitin tilan ylittävä bitti (1) jätetään pois, tulos on 000 eli nolla.

Kahden komplementtiluvuissa on aina yksi negatiivinen luku enemmän kuin on positiivisia lukuja (pois lukien luku 0). Esimerkiksi kolmella bitillä esitettävät luvut ovat:

```
011  3
 010  2
 001  1
 000  0
 111 -1
 110 -2
 101 -3
 100 -4
```


Tyypillisiä lukualueita ovat
* -128..127 (8-bittiset luvut)
* -32768..32767 (16-bittiset luvut)

Käytännöllisesti katsoen kaikki nykyiset tietokoneet käyttävät kahden komplementtilukuja negatiivisten lukujen esittämiseen. Muutama varhain suunniteltu tietokone käytti yhden komplementtia, esimerkiksi PDP-1 ja Univac/1100.

## Katso myös
* Liukuluku

## Lähteet
347 eaa.

## Tapahtumia
* Makedonia miehittää Pydnan ja Poteidaian.

## Syntyneitä
* 

## Kuolleita
* Kreikkalainen filosofi Platon (s. 427 eaa.)
* Arkhytas, kreikkalainen filosofi, matemaatikko, tähtitieteilijä, valtiomies, sotastrategi ja armeijan komentaja.

## Lähteet
Etninen vähemmistö

**Etninen vähemmistö** tai vähemmistökansallisuus on etninen ryhmä tai kansallisuus, jolla on tietyn valtion, valtapiirin tai yhteiskunnan sisäpuolella vähemmän edustajia tai huonompi asema kuin muilla ryhmillä. Etnisiä vähemmistöjä usein ovat myös valtiottomat kansat. *Enemmistö* taas on ryhmä, jolla on enemmän edustajia tai asema parempi kuin muilla ryhmillä. 

Lukumäärältään suurin ryhmä ei aina ole valta-asemassa. Tämän vuoksi vähemmistöihin katsotaan kuuluvaksi myös syrjittyjen ryhmien, vaikka ne olisivat lukumäärältään enemmistöjä. Esimerkiksi Etelä-Afrikassa Apartheid-hallituksen aikana musta enemmistö oli valkoisen vähemmistön syrjimä, minkä vuoksi mustia itse asiassa kutsuttiin vähemmistöksi. Naisia on suunnilleen yhtä paljon kuin miehiä, mutta naisia kutsutaan toisinaan vähemmistöksi, jos naisten asema on miehiin verrattuna huono.

Tämä on otettu huomioon ihmisoikeussopimusten tulkinnassa siten, että enemmistönä oleva ryhmä voidaan nähdä vähemmistönä, jos sille voidaan siten vaatia tasavertaista asemaa. Periaatteessa siis vähemmistöjen oikeudet koskevat kaikkia etnisiä ryhmiä, joita syrjitään tai joiden oikeuksia poljetaan yhteiskunnassa. Käytännössä tämä ei kuitenkaan aina toteudu, ja vähemmistökäsitettä saatetaan käyttää väärinkin jonkun enemmistön ihmisoikeuksien sivuuttamiseen. 

Vähemmistökäsitettä hämärtää lisäksi se, miten alueet pitäisi vähemmistöjä tarkastellessa rajata. Pelkkiin valtion rajoihin pohjaava määrittely on joissain tapauksissa asetettu kyseenalaiseksi, sillä ryhmien siteet ja voimavarat ylittävät usein valtioiden rajat, ja jonkun valtion vähemmistöryhmä voi kuitenkin kuulua voimakkaaseen etniseen kokonaisuuteen, joka on vallalla lähialueilla, ja joka on siis laajemmassa mittakaavassa enemmistö. Lisäksi jonkun maan vähemmistö saattaa olla johtavassa asemassa sellaisessa vieraassa maassa, jolle maa on poliittisesti, taloudellisesti tai sotilaallisesti alisteinen. Tällaisessa tapauksessa vähemmistöllä voi olla paljon enemmän vaikutusvaltaa, kuin miltä pelkkien väestösuhteiden mukaan näyttäisi.

## Katso myös

* Ihmisoikeudet
* Etninen ryhmä

## Kirjallisuutta

* 

## Aiheesta muualla

*Eurominority - Eurooppalaisten vähemmistöjen järjestö (Kansallisten vähemmistöjen, Valtiottomat kansat)
Iain Banks

**Iain Banks** (16. helmikuuta 1954 – 9. kesäkuuta 2013) oli skotlantilainen kirjailija. Hän kirjoitti tieteiskirjallisuutta nimellä **Iain M. Banks** ja muuta kaunokirjallisuutta nimellä Iain Banks. Banks oli erityisen tunnettu Kulttuuri-sarjastaan. Hänen muusta romaanituotannostaan on suomennettu kirjat *Ampiaistehdas* (1984), *Kävelyä lasilla* (1985), *Crow Roadin käsikirjoitus* (1992) ja *Syyllisyys* (1993). 

## Elämä

Banks opiskeli englantia, filosofiaa ja psykologiaa Stirlingin yliopistossa Skotlannissa. Huhtikuussa 2013 hän kertoi verkkosivullaan sairastavansa syöpää, jonka parantamisesta ei juuri ole toiveita. Banks kuoli sappirakkosyöpään 9. kesäkuuta 2013.

## Teokset

### Teokset nimellä Iain Banks
* 
* 
* 
* 
* 

Suomentamattomat teokset:
* 
* 
* 
* 
* 
* 
* 
*  (matkakirja)
* 
* 
* 

### Teokset nimellä Iain M. Banks
* 
* 
* 
* 
* 
* 

Suomentamattomat teokset:

* 
* 
* 
* 
* 
* 
* 

### Suomennettu novelli
* Alenevassa polvessa (The Descendant, 1987). *Tähtivaeltaja* 2/1991.

## Lähteet

## Kirjallisuutta
* 

## Aiheesta muualla

* Kotisivut. 
* 
* Iain Banks. Contemporary Writers. 
* Cheryl Morgan: Culture Clash. *Emerald City*, syyskuu 1996. 
* Iain Banksin muistokirjoitus Helsingin Sanomissa.
Ursula K. Le Guin

**Ursula Kroeber Le Guin** (21. lokakuuta 1929 Berkeley, Kalifornia – 22. tammikuuta 2018 Portland, Oregon) oli yhdysvaltalainen kirjailija. Hän kirjoitti romaaneja, novelleja, runoutta, lastenkirjoja ja esseitä, eritoten fantasia- ja tieteiskirjallisuutta. Tuotannossaan Le Guin käsitteli muun muassa taolaisuutta, anarkismia, feminismiä sekä yhteiskunnallisia ja psykologisia teemoja. Le Guin on nimetty yhdeksi tieteiskirjallisuuden Grand Mastereista.

## Elämä

Le Guin, omaa sukuaan Kroeber, syntyi Kalifornian Berkeleyssä. Hänen isänsä oli antropologi Alfred L. Kroeber ja äitinsä psykologi ja kirjailija Theodora Kroeber. Le Guin teki läpimurtonsa vuoden 1969 romaanillaan *[[Pimeyden vasen käsi]]*, joka voitti tieteiskirjallisuuden Hugo- ja Nebula-palkinnot. 1960–1970-luvun vaihteessa hän julkaisi klassikoksi muodostuneen *[[Maameren tarinat]]* -kirjasarjan, jota hän myöhemmin täydensi. Le Guin asui Oregonin osavaltion Portlandissa vuodesta 1958 lähtien. Hän kuoli 22. tammikuuta 2018 muutaman kuukauden sairauden jälkeen.

## Tuotanto

### Suomennetut teokset

#### Romaanit ja novellikokoelmat

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

#### Maameren tarinat

# 
# 
# 
# 
# 
# 

#### Läntisen rannan aikakirjat

# 
# 
# 

### Suomentamattomat teokset

#### Romaanit ja novellikokoelmat

* 
* 
*  
* 
* 
*  
* 
* 

#### Tietokirjat

* 
* 
* 
* 
* 
* 
* 
* 
* 
* 
* 
* 
* 

Lisäksi runokokoelmia, lastenkirjoja, novelleja ja esseitä.

## Lähteet

## Kirjallisuutta
* 
* 
* 
* 
* 
* 

## Aiheesta muualla

* 
* Ursula K. Le Guin. Science Fiction Awards Database. 
* Ursula K. Le Guinin kotisivu. 
* Ursula K. Le Guinin muistokirjoitus Helsingin Sanomissa.
* Lähde, Ville: Kertovat ja tanssivat avaruusmatkaajat. Ursula Le Quin lajityyppirajojen rikkojana. *Niin & näin* 4/2016. (PDF)
Apis

**Apis** (sanatarkasti *Hapu*)oli muinaisessa Egyptissä palvottu härkäjumala. Apiksen palvonta sijoittui pääasiassa Ptah-jumalan temppeliin Memfiissä.

Apis kuvattiin usein sonnina, jonka sarvien välissä oli auringonkehrä. Maan päällä sitä edusti tehtävään tarkoin valittu sonni. Oraakkelinakin pidetty sonni oleskeli Ptahin temppelissä, jossa siitä huolehdittiin hyvin, koska sen uskottiin olevan Ptahin ilmentymä maan päällä. Myöhempinä aikoina Apis yhdistettiin myös Osirikseen.

Kun edellinen Apis-sonni kuoli, etsittiin sen tilalle uusi, jolla tuli olla tietyt tunnusmerkit. Jos sonnilla oli puolikuun muotoinen laikku toisessa kyljessä tai otsassa, musta korppikotkan muotoinen laikku selässä tai pilkku kielen alla, valittiin se seuraavaksi Apis-sonniksi. Tätä valintaprosessia varten oli erillinen papeista koostuva ryhmä, joka tulkitsi merkit ja päätti mistä sonnista tulisi seuraava Apis-sonni. Etsinnät saattoivat kestää usein hyvinkin pitkään. Jos sonnia ei löytynyt, uskottiin että Ptah oli suuttunut ihmiskunnalle ja häntä yritettiin lepyttää erilaisin uhrilahjoin.

Uuden valtakunnan aikana kuollut Apis-sonni ryhdyttiin hautaamaan Sakkarassa sijaitseviin hautoihin. Ensimmäinen tunnettu Sakkaraan haudattu Apis-sonni on peräisin Amenhotep III:n hallituskaudelta, jolloin hänen poikansa Thutmosis suoritti hautauksen. Ramses II:n hallituskaudella Apis-sonneja varten valmistettiin suuri maanalainen hautakompleksi, Serapeion, johon Apis-sonnit ryhdyttiin hautaamaan omiin kammioihinsa. Serapeioniin haudattiin Apis-sonneja ainakin Kleopatra VII:n hallituskaudelle asti.

Serapeionin löysi egyptologi Auguste Mariette, joka myös suoritti laajamittaisia kaivauksia siellä. Hänen kaivauksistaan tekemänsä muistiinpanot ja raportit ovat kuitenkin hävinneet, mikä vaikeuttaa suuresti Serapeionin kronologista sijoittamista.

Ramses XI:n ja Osorkon II:n hallituskausien väliltä on tiedossa vain yhdeksän Apis-sonnia, joista kolmen hautapaikkaa ei tiedetä. Ne ovat kuitenkin oletettavasti haudattuna Serapeioniin, kammioon jota Auguste Mariette piti liian vaarallisena kaivukohteena. Yhdeksän härkää lähes 250 vuoden aikana on kuitenkin huomattavasti liian vähän, ja vaikka Auguste Marietten Ramses XI:n hallintokaudelle sijoittamia Apis-sonnien hautauksia sijoitettaisiin uudelleen huomattavasti myöhempään ajankohtaan, jäisi Apis-sonnien väliin yli 130 vuotta. Joidenkin egyptologien teorioiden mukaan 20. dynastia on ajoitettu väärin ja sitä tulisi siirtää joitain satoja vuosia lähemmäs nykyhetkeä. Toiset tutkijat taas ovat sitä mieltä, että hautoja on enemmän, mutta niitä ei ole vielä löydetty tai tutkittu.

## Lähteet

## Aiheesta muualla
Messier 10

**Messier 10** (eli **[[NGC]] 6254**) on pallomainen tähtijoukko Käärmeenkantajan tähdistössä. Sen löysi Charles Messier vuonna 1764. Kohteen suhteellinen kirkkaus on +6,60. William Herschel oli ensimmäinen, joka havaitsi kohteesta yksittäisiä tähtiä. Tähdistä on nyttemmin vain kolmen havaittu olevan muuttuvia tähtiä, joka on varsin pieni luku pallomaiselle tähtijoukolle.

Kohteen taulukossa ilmoitettu koko 20 kaariminuuttia on havaittu valokuvista. Kohde vaikuttaa pienemmältä, n. 8—9 kaariminuutin kokoiselta, kun sitä havaitaan vaatimattomammilla välineillä.

Kohde etääntyy aurinkokunnastamme 69 km/s nopeudella.

## Katso myös
* Messierin luettelo
* New General Catalogue

## Lähteet

## Aiheesta muualla

* 
* 
*
Messier 11

**Messier 11** (tai **[[NGC]] 6705**) on avoin tähtijoukko Kilven tähdistössä. Kohdetta sanotaan Villihanhijoukoksi. Kohteen löysi Gottfried Kirch vuonna 1681. Kohde on yksi runsastähtisimmistä ja tiiveimmistä avoimista tähtijoukoista. Kohteessa on yhteensä noin 2900 tähteä, joista noin 500 on kirkkaampia kuin 14 (visuaalinen magnitudi). Kirkkain tähti on magnitudiltaan 8, joten pienelläkin kaukoputkella kohteesta voi erottaa yksittäisiä tähtiä. Itse kohteen suhteellinen kirkkaus on 6,3, joten se on mahdollista nähdä myös paljain silmin.

**M11**:n iäksi on arvioitu noin 250 miljoonaa vuotta, ja se on noin 6 000 valovuoden päässä aurinkokunnastamme, ja se etääntyy meistä  22 km/s nopeudella.

Charles Messier lisäsi kohteen luetteloonsa 30. toukokuuta 1764.

## Katso myös
* Messierin luettelo

## Lähteet

## Aiheesta muualla

* 
* 
*
Messier 12

**Messier 12** (tai **[[NGC]] 6218**) on pallomainen tähtijoukko Käärmeenkantajan tähdistössä. Sen löysi Charles Messier 30. toukokuuta  1764. Kohteen suhteellinen kirkkaus on 6,7m ja etäisyys aurinkokunnastamme noin 16&nbsp;000 valovuotta.  Kohteen kirkkaimmat tähdet ovat noin +12m.

Messier kuvasi kohteen nebulaksi, vasta vuonna 1783 William Herschel havaitsi kohteen muodostuvan yksittäisistä tähdistä.

## Katso myös
* Messierin luettelo
* New General Catalogue

## Lähteet

## Aiheesta muualla

* 
* 
*
Anubis

**Anubis** (sanatarkasti *Inpu*) oli muinaisessa Egyptissä palvottu kuolleiden ja muumioinnin jumala. Anubiksen palvonta keskittyi alun perin Ylä-Egyptiin, jossa häntä palvottiin kuolleiden jumalana, mutta hänestä tuli myöhemmin koko maassa palvottu hautoja suojeleva, hautarituaaleja valvova ja vainajaa suojaava jumala Osiriksen korvattua hänet kuolleiden jumalana. 

Anubiksen katsottiin olevan Neftyksen ja Osiriksen poika. Myytin mukaan Neftys vietteli Osiriksen juotettuaan hänet humalaan ja sitä seuraava yhdyntä johti Neftyksen raskaaksi tuloon ja Anubiksen syntymään. Joissain myyteissä Neftys naamioituu Isikseksi. Sittemmin Anubis joutui Neftyksen hylkäämäksi, ja tämän kasvatti Neftyksen sisar Isis. Kebekhet oli Anubiksen tytär ja avustaja.

Anubis kuvattiin alkujaan sakaalina ja myöhemmin yleensä sakaalipäisenä miehenä, joka kantaa usein was-sauvaa ja ankh-amulettia. Joskus hänet kuvataan myös joko mustana sakaalina tai Isiksen mukana olevana koirana. Anubiksen symboli oli pylväässä roikkuva, mustavalkoinen härännahka, jossa oli veritahroja. Symbolin merkitystä ei tunneta.

Anubiksen uskottiin keksineen palsamointitaidon, jotta Osiriksen ruumis saataisiin säilymään tämän kuoleman jälkeen.

Anubiksen tärkeimmät tehtävät olivat vainajan ruumiin palsamoinnin valvominen, suun avaamisen seremonian symbolinen suorittaminen, vainajan suojeleminen demoneilta, vainajan johdattaminen tuonpuoleisessa Osiriksen tuomioistuimen eteen sekä sydämen punnitsemisen valvominen.

Myytin mukaan Anubis tunsi kaikki tiet niin maan päällä kuin tuonpuoleisessakin ja ajoittain hän ilmestyi eläinten hahmossa ohjaamaan eksyneitä.

Sakaalin hahmo otettiin todennäköisesti käyttöön, koska sakaaleilla oli tapana oleskella hautojen läheisyydessä. Toinen mahdollinen syy oli halu suojella hautoja sakaaleilta palvomalla niitä.

Myöhempinä aikoina Anubis yhdistettiin kreikkalaisten Hermes-jumalaan. Tästä yhteenliitoksesta syntyi Hermanubis, jonka kulttikeskus oli Kynopoliissa.

## Lähteet
* Castrén, Paavo ja Pietilä-Castrén, Leena: Antiikin käsikirja. Otava, 2000. 
* 

### Viitteet

## Aiheesta muualla
Messier 9

**Messier 9** on pallomainen tähtijoukko Käärmeenkantajan tähdistössä. Kohteen löysi Charles Messier vuonna 1764. M9 on varsin lähellä oman galaksimme Linnunradan keskustaa. Sen laskettu etäisyys galaksimme keskustasta on noin 5 500 valovuotta, kun taas sen etäisyys aurinkokunnastamme on n. 25&nbsp;800 valovuotta.

Kohteesta on löydetty 13 muuttuvaa tähteä. Kohde on mahdollista nähdä kiikareilla. Kaukoputkella paljastuu yksittäisiä tähtiä ja joukon ulkonäkö pääsee oikeuksiinsa.

## Katso myös
* Messierin luettelo
* New General Catalogue

## Lähteet

## Aiheesta muualla

* 
* 
*
Karita Mattila -palkinto

**Karita Mattila -palkinto** on rahallisesti suurin Suomessa vuosittain myönnettävä laulajille tarkoitettu palkinto. Vuonna 2005 palkinnon suuruus oli 13&nbsp;000 euroa, vuoden 2009 voittajat saivat molemmat 6&nbsp;500 euroa. Sen jakaa Senaatti-kiinteistöt. Palkinto on nimetty oopperalaulaja Karita Mattilan mukaan.

Palkinnon saajan valitsee lautakunta, johon kuuluivat vuonna 2005: sopraano Karita Mattila, Kansallisoopperan pääjohtaja Erkki Korhonen sekä palkinnon rahoittavan Senaatti-kiinteistöjen toimitusjohtaja Aulis Kohvakka.

## Palkittuja

* 2009: Tuomas Katajala ja Nicholas Söderlund
* 2006: Helena Juntunen
* 2005: Essi Luttinen
* 2003: Tiina Vahevaara
* 2002: Juha Uusitalo
* 2001: Johanna Rusanen
* 2000: Gabriel Suovanen

## Lähteet
Hindenburg

**Hindenburg** voi tarkoittaa seuraavia:

;Henkilöitä:
* Carl Hindenburg (1741–1808), saksalainen matemaatikko, filosofi ja fyysikko
* Oskar von Hindenburg (1883–1960), saksalainen kenraaliluutnantti, Paul von Hindenburgin poika
* Paul von Hindenburg (1847–1934), saksalainen sotamarsalkka, valtakunnanpresidentti 1925–1934

;Muita merkityksiä:
* Hindenburg, Zabrzen kaupungin nimi vuosina 1915–1945
* ''Hindenburg'', ilmalaiva
* *[[S/S Hindenburg]]*, saksalainen rahtilaiva, joka upposi Suomen rannikolle 19. marraskuuta 1942
* SMS ''Hindenburg'', saksalainen jäänmurtaja, joka upposi Ahvenanmaalla Eckerön luona 9. maaliskuuta 1918
* SMS ''Hindenburg'', Saksan keisarillisen laivaston taisteluristeilijä
* Hindenburg-linja, länsirintaman linnoitettu puolustuslinja ensimmäisessä maailmansodassa
* ''Hindenburg'', vuonna 1975 valmistunut elokuva.
* ''Hindenburg'', vuonna 2011 valmistunut kaksiosainen televisioelokuva.
Apep

**Apep** (kreikkalaisittain *Apofis*) oli muinaisen Egyptin mytologiassa manalassa elävä käärmedemoni. Apep ilmaantui egyptiläiseen mytologiaan Keskivaltakunnan aikana, mutta vasta Uuden valtakunnan aikaan myyteistä tuli erityisen suosittuja. Apep edusti pimeyden, pahuuden ja kaaoksen voimia, jotka kävivät jatkuvaa taistelua valoa, hyvyyttä ja järjestystä vastaan.

Apep oli tuhoutumaton ja ikuinen auringon vihollinen, joka oli voitettava joka yö. Pilvisinä päivinä tai auringonpimennyksen aikaan Apepin oletettiin päässeen voitolle taistelussa. Ran uskottiin kuitenkin aina lopulta voittavan Apep-käärmeen.

Apep kuvattiin valtavana käärmeenä, joka yritti nielaista auringon ja estää näin Ra-jumalaa kulkemasta tuonpuoleisen (Duat) läpi yöllä. Useimmissa myyteissä Apep odotti Duatin läpi purjehtivaa aurinkolaivaa Bakhu-nimisellä vuorella tai nk. *Yön kymmenennellä alueella* (yön kymmenes tunti). Alkuperäisen myytin mukaan Apep syntyi, kun Neith sylkäisi Nunin edustamaan kaoottiseen alkumereen. Myöhemmin suositun version mukaan Apep oli ollut auringonjumala ennen Rata, ja Ran syöstyä tämän vallasta halusi Apep kostaa.

Myytissä kerrotaan Apepin hypnotisoineen Ran ja muun aurinkolaivan miehistön, laivan keulassa istuvaa Sethiä lukuun ottamatta. Sethin keihästettyä käärmeen laiva pääsi jatkamaan matkaansa. Myöhemmin, kun Sethiä alettiin rinnastaa laajemmalti pahaan, muut aurinkolaivaa suojelevat jumalat (mm. Mehen, Serket, Maahes, Shu ja Bastet) nousivat tärkeämpään asemaan Apepia vastaan käydyssä taistelussa. Jumalat kuvattiin usein taistelemassa käärmettä vastaan loitsuin tai maagisin veitsin ja keihäin. Myöhemmin Apepia alettiin pitää yhtenä Sethin ilmenemismuotona.

Auttaakseen aurinkolaivan miehistöä voittamaan Apepin valmistettiin monissa temppeleissä ympäri maata kirjoituksia, joissa kuvattiin Apepin kukistumista. Myös päivittäin luettavat loitsut ja suoritettavat rituaalit olivat merkittävässä osassa tasapainon säilyttämiseksi yön ja päivän välillä.

Koska muinaiset egyptiläiset uskoivat hieroglyfien joskus heräävän eloon, piirrettiin Apepin nimessä esiintyvä käärmettä kuvaava hieroglyfi lävistetyksi keihäällä, jotta se ei herätessään uhkaisi vainajaa. Egyptiläiset uskoivat, että maailmanloppu tulee, kun Apep nielaisee auringon ja maailman valtaa kaaos, egyptiksi isfet.

## Lähteet
*

### Viitteet

## Aiheesta muualla
Aton

**Aton** (sanatarkasti *Aton-Ra*) oli muinaisessa Egyptissä erityisesti Uuden valtakunnan 18. dynastian aikana palvottu auringonjumala ja universaali luojajumala.

12. dynastian aikaan auringonjumala Ra-Horakhtyä alettiin kuvata pelkistettynä auringonkehränä. Ennen Amenhotep III:n hallituskautta Aton pysyi kuitenkin melko merkityksettömänä Heliopoliin paikallisjumalana. Akhenatenin noustua valtaan hän kielsi kaikkien muiden jumalten palvelemisen ja nosti Atonin ylimmäksi jumalaksi. Akhenatenin uskonto saattoi kuitenkin olla monolatrinen ennemmin kuin monoteistinen, sillä mikään lähde ei osoita hänen pitäneen Atonia ainoana jumalana. Muutokset kohtasivat suurta vastustusta ja siellä, missä vanhojen jumalten kannatus oli vahvaa, Atonia palvottiinkin korkeintaan nimellisesti. Erityisesti Amonin pappien hallussa ollut Theba vastusti Atoniin siirtymistä. Osittain tästä syystä Akhenaten rakennutti pääkaupungikseen Akhetatenin, ”Atonin horisontin”, josta tuli myös Atonin kulttikeskus.

Atonin palvonta poikkesi huomattavasti vanhojen jumalien palvonnasta. Tavallinen ihminen ei saanut palvoa Atonia laisinkaan, vaan hänen tuli palvoa faarao Akhenatenia, joka edelleen palvoi Atonia. Aton kuvataan usein pitelemässä ankh-symbolia auringonsäteinä kurottuvilla käsillään faaraon kasvojen edessä. Atonin temppelit olivat vanhojen jumalten temppeleistä poiketen suuria kattamattomia alueita.

Akhenatenin kuoltua Atonin kultista tuli hyvin epäsuosittu ja sen kannattajia mahdollisesti jopa vainottiin. Amonin papisto myös hävitti enimmät todisteet Akhenatenin valtakaudesta. Atonin palvonta jatkui kuitenkin satoja vuosia tämänkin jälkeen, mutta huomattavasti pienemmässä mittakaavassa.

Atonin ja Akhenatenin valta-ajasta kertoo Mika Waltarin romaani *[[Sinuhe egyptiläinen]]*.
__NOTOC__

## Katso myös

* Ra
* Tutankhamon
* Mies nimeltä Mooses ja yksijumalinen uskonto

## Lähteet
* 

### Viitteet

## Aiheesta muualla
Saint-John Perse

**Saint-John Perse** (oikealta nimeltään **Alexis Leger**, 31. toukokuuta 1887 – 20. syyskuuta 1975 Giens, Ranska) oli ranskalainen runoilija ja diplomaatti. Hän sai 1960 Nobelin kirjallisuuspalkinnon.

Alexis Leger syntyi Pointe-à-Pitressa Guadeloupen saarella Karibianmerellä. Hänen isänsä oli lakimies, jonka suku oli asunut saarella vuodesta 1815. Léger'n perhe omisti saarella kaksi maatilaa, yhden kahviplantaasin ja yhden sokeriplantaasin. Hégésippe Jean Légitimus, saaren ensimmäinen syntyperäinen sosialistipresidentti, valittiin 1897 saaren johtoon, ja hän alkoi jakaa siirtomaaisäntien maata. Léger'n perhe muutti Ranskaan ja asettui asemaan Pauhun.

Leger aloitti 1904 lakiopinnot Bordeaux'n yliopistossa. Hän tutustui kulttuuripiireissä muun muassa Paul Claudeliin ja Odilon Redoniin. Hänen ensimmäinen teoksensa on *[[Robinson Crusoe]]n* ranskannos. Leger joutui 1907 keskeyttämään opintonsa, koska perheen taloustilanne heikentyi isän kuoltua. Hän jatkoi kuitenkin myöhemmin opintoja ja valmistui 1910, samana vuonna kuin häneltä ilmestyi kirja *Éloges*.

Leger sai työtä Ranskan ulkoministeriöstä ja matkusteli työnsä takia Espanjassa, Saksassa ja Englannissa. Kun ensimmäinen maailmansota syttyi, Léger siirrettiin hallituksen tehtäviin. Vuosina 1916–1921 Leger oli valtiosihteerinä Ranskan suurlähetystössä Pekingissä. Hän matkusti 1921 Yhdysvaltoihin Washingtoniin ja osallistui aseistariisuntakonferenssiin, josta Aristide Briand palkkasi Leger’n assistentikseen. Pariisissa Leger liittyi kirjallisuuspiireihin ja solmi kontaktit muun muassa André Gideen ja Paul Valéryhin. Hänellä oli kontakteja myös Igor Stravinskiin ja Nadia Boulanger’hen ja Les Sixiin. Leger julkaisi 1924 kirjan *Anabase*, jossa hän käytti ensimmäisen kerran tekijänimeä *Saint-John Perse*.

Briandin kuoleman jälkeen Leger jatkoi työtä valtion viroissa ja oli vuosina 1933–1940 ulkoministeriössä. Münchenin konferenssissa 1938 Leger vastusti Tšekkoslovakian alueiden luovutusta Saksalle. Hänet erotettiin virastaan 1940, ja hän matkusti Englannin kautta Yhdysvaltoihin. Vichyn hallitus epäsi Leger'ltä Kunnialegioonan jäsenyyden ja Ranskan kansalaisuuden. Hän oli vähissä varoissa, kunnes Kongressin kirjaston johtaja ja runoilija Archibald MacLeish tarjosi hänelle työpaikan. Leger olisi saanut työtä Harvardin yliopistosta, mutta hän kieltäytyi voidakseen keskittyä kirjailijantyöhönsä. Leger jäi Yhdysvaltoihin vielä sodan jälkeen. Vuonna 1957 hänelle tarjottiin huvilaa Provencesta, minkä jälkeen hän asui osan aikaa Yhdysvalloissa ja osan Ranskassa. Leger sai 1960 Nobelin kirjallisuuspalkinnon.

Leger avioitui 1958 varakkaan amerikkalaisen Dorothy Milburn Russellin kanssa. Leger kuoli huvilassaan Provencessa. Hänet on haudattu Giensiin.

Kirjailijan mukaan on nimetty puistokäytävä "Allée Saint-John Perse" Pariisin Jardin Les Hallesissa, kuuluisan Forum Les Hallesin vieressä.

## Lähteet

## Aiheesta muualla

* Perse, Saint-John,  Luettelo suomennetuista runoista. Lahden kaupunginkirjaston runotietokanta.
*
* Petri Liukkonen, Saint-John Perse, Authros' Calendar 2008
Perse

**Perse** tai **per se** tarkoittaa esimerkiksi seuraavia asioita:

* Perse (myös Persa tai Perseis), kreikkalaisen mytologian jumalatar
* Perse School for Girls, yksityinen tyttökoulu Cambridgessa, Englannissa
* The Perse School, yksityinen koulu Cambridgessa, Englannissa.
* ”Perse”, Lapinlahden Lintujen kappale albumilta ''Köyhän taivas'' (1994)
* per se, sitaattilaina latinasta: itsessään, sellaisenaan
* Per Se, ravintola New Yorkissa
* perse, alatyylinen takapuoleen viittaava ilmaus

## Sukunimenä

*James Perse (s. 1972), yhdysvaltalainen vaatesuunnittelija
*Saint-John Perse, oik. *Alexis Léger* (1887–1975), ranskalainen runoilija ja diplomaatti, Nobelin kirjallisuuspalkinnon saaja.

## Katso myös

* *[[Virachola perse]]*, perhoslaji
Atum

**Atum** oli yksi vanhimmista muinaisessa Egyptissä palvotuista luojajumalista. Atumin kultti keskittyi Heliopoliin temppeliin, mutta häntä palvottiin myös muuallakin maassa. Atum yhdistettiin usein Ra-jumalaan, jolloin hänen katsottiin edustavan laskevaa aurinkoa Kheprin ollessa nouseva ja Ran ollessa keskipäivän aurinko. Myöhemmin Atum yhdistettiin myös Ptahiin ja Osirikseen. 

Atum kuvattiin useimmiten miehenä, jolla oli päässään Ylä- ja Ala-Egyptin yhdistetty kruunu ja käsissään was-sauva ja ankh-amuletti. Hänet sotketaan usein faaraota esittäviin kuviin lähes identtisen kuvaamistavan vuoksi. Atum oli ensimmäisiä ellei jopa ensimmäinen täysin ihmisenä kuvattu jumala.

Atumin katsottiin olevan Heliopoliin enneadin ensimmäinen jumala, jonka lapsia kaikki muut jumalat olivat. Hänen uskottiin nousseen alkumerestä, jota edusti Nun, ja luoneen Shun ja Tefnutin sylkemällä. Atumin katsottiin edustavan molempia sukupuolia yhtä aikaa eli hän oli intersukupuolinen. Myöhempinä aikoina hänen katsottiin pariutuneen varjonsa kanssa.

Atumin uskottiin olevan faaraon isä, jonka luokse faarao palasi kuolemansa jälkeen. Atum myös suojeli vainajia manalassa vaanivilta demoneilta.

## Lähteet
*

### Viitteet

## Aiheesta muualla
Bes (jumala)

**Bes** oli muinaisessa Egyptissä erityisesti kansan keskuudessa suuressa suosiossa ollut kääpiöjumala, jonka palvonta alkoi noin 2000 eaa.

Bes kuvattiin alastomana ja epämuodostuneena kääpiönä, joka kantoi eräänlaista sulkakruunua. Patsaissa ja kohokuvissa hänet esitettiin yleensä vankkarakenteisena kääpiönä, jolla oli suuri pää ja isot silmät, suusta ulos työntyvä kieli ja vankat jalat. Jumalan päätehtävänä oli herättää iloa sekä karkottaa kipua ja surua. Hänen ulkonäkönsä oli kenties tarkoitus pitää pahat henget loitolla. Besillä ei ollut omia temppeleitä, mutta häntä kuvattiin silloin tällöin toisten jumalten temppeleissä. Pääasiallinen palvonta tapahtui kuitenkin yksityisten ihmisten kodeissa, joissa oli usein Besille omistettuja pieniä patsaita, alttareita tai maalauksia, jotka kuvasivat häntä. Besin uskottiin erikoisella olemuksellaan karkottavan pahat henget ja demonit. Samoin Besiä esittäviä amuletteja käytettiin torjumaan pahaa. Hänen uskottiin myös suojelevan muun muassa synnyttäviä naisia ja perheitä. Besin ulkonäkö ja kuvaustapa saattavat viitata afrikkalaiseen alkuperään. Bes oli muun muassa unen, ilon ja tanssin jumala, mutta Besillä oli myös toinen luonto sodan jumalana.

Tutkimusten mukaan Besin kuvalla koristelluista egyptiläisistä juoma-astioista on löytynyt tajuntaa muokkaavien aineiden jäämiä. Juoma-astiat ja niistä nautitut huumaavat juomat liittyivät mahdollisesti hedelmällisyysriitteihin ja juomilla on voitu lieventää synnytykseen liittyviä pelkoja.

Besin naispuolinen vastine oli jumalatar Beset.

## Lähteet
*

### Viitteet

## Aiheesta muualla
YaST

**YaST** (sanoista **Yet Another Setup Tool**, "taas yksi asennustyökalu") on SUSE Linux Linux-jakelun ja siihen pohjautuvien jakeluiden asetus- ja paketinhallintatyökalu.

YaST on vapaa ohjelmisto, ja Novell on julkaissut ohjelman GPL-lisenssin alla.

## Lähteet

## Aiheesta muualla
Hapy

:*Hapy on myös yksi [[Horus-lapset|Horus-lapsista]]*

**Hapy** (tai *Hapi*) oli muinaisessa Egyptissä palvottu Niiliä edustava jumala. Hapy oli yksi ensimmäisiä Egyptissä palvottuja jumalia, jota palvottiin mahdollisesti jo ennen Egyptin valtion syntymistä. Hapyn nimen kantasana *hap* tai *hep* on mahdollisesti ollut Niilin muinainen nimi.

Hapy kuvattiin pitkätukkaisena ja usein vihreänä miehenä, jolla oli iso vatsa ja riippuvat rinnat, jotka symboloivat Niilin hedelmällisyyttä. Hapy kuvataan usein kaatamassa vettä astiasta, sillä hän oli vuotuisen Niilin tulvaan yhdistetty jumala. Hapylla oli päänsä päällä papyrus-kaisloja (Ala-Egypti) tai lootuksen kukkia (Ylä-Egypti). Myöhemmin Hapy yhdistettiin usein myös Osirikseen, luojajumaliin ja lopulta käsitettiin kaiken luojaksi. Hapy lainasi ominaisuuksia myös myyttistä alkumerta henkilöineeltä Nun-jumalalta.

Hapylla ei ollut omia temppeleitä, mutta häntä kuvataan muiden jumalten temppelien seinillä. Hapy oli egyptiläisille hyvin merkittävä jumala, sillä koko maan selviytymisen kannalta sopiva tulva oli hyvin tärkeää. Jos tulva jäi heikoksi, katsottiin Hapyn olevan ihmisille vihainen ja faaraon tehtävänä oli lepyttää hänet, jotta maa ei joutuisi kärsimään nälänhätää. Myös tulvan ollessa liian raju, tuli Hapya lepyttää erilaisilla rituaaleilla ja uhrimenoilla.

## Lähteet
*

### Viitteet

## Aiheesta muualla
Geb

**Geb** oli muinaisessa Egyptissä palvottu maan jumala ja taivaanjumalatar Nutin mies. Hänen palvontansa sijoittuu pääasiassa Heliopoliin temppeleihin, mutta myöhemmin häntä palvottiin myös muualla maassa. Gebin tehtäviin kuului myös auttaa kuolleita matkallaan tuonpuoleiseen sekä antaa heille ruokaa ja juomaa, jotta he selviäisivät matkasta.

Geb kuvattiin yleensä miehenä, jonka pään päällä seisoi hanhi. Joskus hänet kuvattiin myös kruunu päässä. Gebin hedelmällistä puolta kuvattaessa hänet maalattiin usein vihreänä ja penis erektiossa. Hautarituaalien yhteydessä Geb kuvattiin maassa makaavana miehenä, jonka hänen isänsä Shu erotti hänen yllään kaartuvasta Nutista.

Heliopoliin enneadissa Gebin uskottiin olleen Shun ja Tefnutin poika. Gebin ja hänen sisarensa Nutin avioliitosta katsottiin syntyneen neljä lasta: Osiris, Isis, Seth ja Neftys. Geb edusti maata, jota hänen isänsä Shu piti erossa taivaasta, jota edusti jumalatar Nut.

## Lähteet
*

### Viitteet

## Aiheesta muualla
Kvantti

**Kvantti** (, "kuinka paljon") merkitsee fysiikassa jonkin asian, esimerkiksi energian määräsuureen diskreettiyttä, eli epäjatkuvuutta; määrällisyyttä. Kvanttifysiikassa kvantittunut suure voi saada vain diskreettejä arvoja, eli suureen arvot ovat aina jonkin määrän (kvantin) kerrannaisia tai se voi muuttua vain tietyn määrän (kvantin) kerrannaisina. Suomenkielisenä vastineena on joskus käytetty myös sanoja *erkale* ja *alkeisrae*.

Etuliitteenä 'kvantti' viittaa ilmiöihin ja teorioihin, joissa vaikuttavat suureet ovat kvantittuneet ja joiden käsittelyssä kvantti-ilmiöt täytyy ottaa huomioon. Tällaisia ilmiöitä käsittelevät kvanttifysiikan kvanttiteoriat. Kvanttifysikaalisille ilmiöille on tunnusomaista, että niitä kuvaavissa teorioissa esiintyy Planckin vakio; milloin suureen arvon laskennassa käytetään Planckin vakiota, ilmenee suureen arvo jonkinlaisena kerrannaisena suhteessa Planckin vakioon. Tavanomaisia esimerkkejä fysikaalisten suureiden kvantittumisesta (kvantisoimisesta) ovat energian, spinin ja pyörimismäärän kvantittuminen niin, että ne voivat saada mittauksissa vain diskreettejä - epäjatkuvia - arvoja.

Nimitystä 'kvantti' käytetään joskus myös bosoneista, jotka toimivat perusvuorovaikutusten välittäjähiukkasina. Sähkömagneettisen vuorovaikutuksen välittäjähiukkasta fotonia kutsuttiin alkujaan *valokvantiksi*, sähkömagneettisen säteilyn energian ilmennyttyä Comptonin sironnassa määrällisenä ja valosähköisen ilmiön vaatiman kynnysenergisyyden ja irronneiden elektronien määrän ja energian määrällisyyden vuoksi. Sähkömagneettisen säteilyn energia näytti absorboituvan ja tämän jälkeen emitoituvan vain diskreetteinä määrinä, joissa tilanteissa sähkömagneettisen säteilyn energia siirtyi vain diskreetteinä määrinä - kvantteina.

Muillakin perusvuorovaikutuksilla on vastaavaat määrällisyydet - kvanttinsa. Kvantitoidun gravitaation - kvanttigravitaation - gravitaatiokentän hypoteettinen kvantti on gravitoni. Tätä ei ole vielä havaittu.

## Katso myös

* kvanttimekaniikka
* kvanttikemia
* kvantti-informaatio
* kvanttitietokone
* konduktanssikvantti
* lämpökonduktanssikvantti

## Lähteet
Hathor

**Hathor** (*hat-hor* eli *Horuksen talo*) oli muinaisessa Egyptissä palvottu lehmäjumalatar. Hathoria palvottiin koko maassa ja hän oli yksi tärkeimmistä ja vanhimmista jumalattarista.

Hathor kuvattiin yleensä naisena, jonka pään päällä oli lehmänsarvet, joiden välissä oli auringon kehrä. Tässä muodossa hän sotkeutuu helposti jumalatar Isikseen. Temppelin pylväissä Hathor kuvattiin naisena, jolla oli lehmän korvat. Hänet saatettiin kuvata myös kokonaan lehmänä.

Hathor oli yksi varhaisimmista Egyptissä palvotuista jumalista ja hänen palvontansa jatkui pitkälle kreikkalais-roomalaiseen kauteen. Hathorilla oli monia rooleja muun muassa taivaan jumalattarena sekä hautausmaiden suojelijana. Hänet yhdistetään monesti myös äitiyteen ja imetykseen. Hathorin vastuulla oli myös rakkaus, musiikki ja tanssi. Lisäksi hän auttoi sairauksissa ja määräsi ihmisen kohtalon heidän syntymähetkellään. 

Taivaanjumalana Hathor käsitettiin valtavana lehmänä, jonka neljä jalkaa kannattelivat taivasta, jonka lehmän muu ruho muodosti. Tässä myyttiversiossa Horus-jumala auringon ilmentymänä lensi joka ilta haukan hahmossa Hathorin suuhun syntyäkseen aamulla uudestaan, ollen näin yhtä aikaa Hathorin puoliso ja poika. Hathor kuvataan usein imettämässä Horusta lehmänhahmossaan. Myöhemmin Isis osittain korvasi Hathorin Horuksen äitinä. 

Hathorilla oli myyteissä myös tuhoisa puoli: erään myytin mukaan Hathor alkoi surmata ihmiskuntaa kostaakseen aurinkojumalan puolesta, ja jumalat joutuivat estämään ihmiskunnan hävittämisen juovuttamalla Hathorin, joka vaipui uneen.

Denderassa on hyvin säilynyt ptolemaiolainen Hathorille pyhitetty temppeli.
Hathorin kulttiin kuului riehakkaita juhlia, näistä tärkeimpänä jumalattaren syntymäjuhla. Kosteilla juhlilla oli oma vaikutuksena siihen, että Hathoria pidettiin myös ilonpidon ja rakkauden jumalattarena. Kreikkalais-roomalaisella kaudella Hathor yhdistettiinkin kreikkalaisten jumala Afroditeen.

## Lähteet
*

### Viitteet

## Aiheesta muualla
Metsä Board

**Metsä Board Oyj** (vuoteen 2012 **M-real Oyj**, ennen vuotta 2001 **Metsä-Serla Oy**) on suomalainen metsäteollisuuden pörssiyhtiö, jonka päätuotteet ovat taive- ja tarjoilupakkauskartongit sekä valkoiset kraftlainerit. Yhtiön pääkonttori sijaitsee Espoon Tapiolassa.

Metsä Boardilla on yhteensä kahdeksan tuotantolaitosta Suomessa ja Ruotsissa. Suomessa yhtiöllä on Kyron, Takon, Simpeleen ja Äänekosken taivekartonkitehtaat sekä Kemin lainerikartonkitehdas. Lisäksi Joutsenossa ja Kaskisissa sijaitsevat kemihierrettä  valmistavat BCTMP-tehtaat. Ruotsin Örnsköldsvikissä yhtiöllä on Husumin kartonki- ja sellutehdas.

Metsä Board kuuluu Metsä Groupiin. Metsä Boardin suurin omistaja on Metsäliitto Osuuskunta, joka omistaa 48 prosenttia osakekannasta ja 67 prosenttia äänimäärästä. Yhtiöllä on kaksi osakesarjaa, A ja B, jotka molemmat noteerataan Helsingin pörssissä.

Yhtiön aikaisempi nimi oli Metsä-Serla Oy. Metsä-Serla Oy syntyi Metsäliiton Teollisuus Oy:n ja G. A. Serlachius Oy:n fuusiossa 31. joulukuuta 1986. Samalla Metsä-Botniasta tuli Metsä-Serlan tytäryhtiö. Yhtiön nimeksi muutettiin vuonna 2001 M-real Oyj ja vuonna 2012 Metsä Board.

Vuoden 2014 lopulla Metsä Board ilmoitti kasvattavansa kartonkiliiketoimintaa ja luopuvansa paperiliiketoiminnoista kokonaan. Vuoden 2016 alussa Metsä Board käynnisti Husumin tehtaalla uuden taivekartongin tuotantolinjan ja laajensi valikoimaansa tarjoilupakkauskartonkeihin. Husumissa otettiin myös käyttöön uusi kartongin ekstruusiopäällystyslinja vuonna 2017. Päällystämättömän hienopaperin valmistus Husumissa loppui kesällä 2016, ja Kyron tehtaan tapettipaperin valmistus syksyllä 2016.  

Syksyllä 2020 Metsä Board ilmoitti avaavansa Äänekoskelle kartonki- ja pakkausinnovaatioihin keskittyvän osaamiskeskuksen. Samalla tehdasalueella toimivat muun muassa Metsä Groupin biotuotetehdas, kartonkitehdas, koivuviilutehdas, puupohjaisten tekstiilikuitujen koetehdas sekä 3D-kuitutuotteita valmistava koetehdas, joka käynnistyi toukokuussa 2022. 

Metsä Board sai vuonna 2024 työ- ja elinkeinoministeriöltä 6,9 miljoonaa euroa investointitukea. 

## Johto
Metsäliiton Teollisuuden / Metsä-Serlan / M-realin / Metsä Boardin toimitusjohtajat:
* Ebbe Sommar, 1979–1990
* Timo Poranen, 1990–1996
* Jorma Vaajoki, 1996–2002
* Jouko M. Jaakkola, 2002–2004
* Hannu Anttila, 2005–2006
* Mikko Helander, 2006–2014
* Mika Joukio, 2014–2025
* Esa Kaikkonen, 2025–

## Omistus
Metsä Boardin suurimmat osakkeenomistajat 30. syyskuuta 2021 olivat seuraavat:

# Metsäliitto Osuuskunta – 47,99&nbsp;%
# Keskinäinen työeläkevakuutusyhtiö Varma – 4,85&nbsp;%
# Keskinäinen Eläkevakuutusyhtiö Ilmarinen – 3,25&nbsp;%
# Erkki Etola – 1,77&nbsp;%
# Keskinäinen Työeläkevakuutusyhtiö Elo – 1,07&nbsp;%
# Valtion Eläkerahasto – 0,90&nbsp;%
# Sr Evli Suomi Pienyhtiöt – 0,67&nbsp;%
# OP-Suomi Pienyhtiöt – 0,62&nbsp;%
# Danske Invest Finnish Equity Fund – 0,31&nbsp;%
# OP-Henkivakuutus Oy – 0,28&nbsp;%

## Lähteet
* 

### Viitteet

## Kirjallisuutta
* 

## Aiheesta muualla

* Metsä Board
* Metsä Group -konserni
Heket

**Heket** (tai *Heqat*) oli muinaisessa Egyptissä palvottu sammakkojumalatar, jonka palvonta ulottui ilmeisesti koko maahan. Heketin katsottiin usein olevan Khnumin vaimo.

Heket kuvattiin sammakkopäisenä naisena, jolla oli käsissään was-sauva ja ankh-amuletti tai pelkästään kaksi ankh-amulettia. Amuleteissa Heket kuvattiin yleensä yksinkertaisena sammakkona. Näitä amuletteja käyttivät erityisesti raskaana olevat naiset. Heket yhdistettiin synnyttämiseen, hedelmällisyyteen ja kasvien jälleensyntymiseen. Kätilöitä kutsuttiin "Heketin palvelijoiksi", ja Heketin uskottiin olevan läsnä jokaisen faaraon syntymässä. Sammakot liitettiin Egyptissä hedelmällisyyteen, koska ne kerääntyivät suurina määrinä Niilin rannoille paria päivää ennen tulvan alkua.

## Lähteet
*

### Viitteet

## Aiheesta muualla
Horus-lapset

**Horus-lapsiksi** kutsuttua jumaljoukkoa palvottiin muinaisessa Egyptissä. He suojelivat vainajan elimiä kuoleman jälkeen.

* *Imsety*, joka kuvattiin miehenä, suojeli vainajan maksaa.
* *Duamutef*, jota kuvattiin shakaalin hahmossa, suojeli vainajan vatsaa.
* *Hapy*, jota edusti paviaani, suojeli vainajan keuhkoja.
* *Qebhesenuef*, joka kuvattiin haukkana, suojeli vainajan suolia.

Elinten säilöntää varten suunniteltujen kanooppiastioiden kannet alettiin muotoilla Uuden valtakunnan tienoilla Horuksen poikien muotoisiksi. Elimet sijoitettiin kanooppiastioihin ja päälle kaadettiin pyhää öljyä, sydän kuitenkin jätettiin ruumiiseen koska sen uskottiin sisältävän sielun.

## Lähteet

## Aiheesta muualla

*
Pietarin paradoksi

**Pietarin paradoksi** on esimerkki, jolla perustellaan utiliteettiteorian tarvetta. Siinä esitellään uhkapeli, joka on mielivaltaisen edullinen pelaajalle, ja sitten perustellaan, ettei keskivertohenkilö kuitenkaan panostaisi siihen mielivaltaisen suurta summaa. Sen keksi Nicolaus I Bernoulli.

Tutkitaan uhkapeliä, jossa pelaajan voittama summa arvotaan heittämällä kolikkoa. Voittosumma määräytyy sen mukaan, monennellako heitolla tulee ensimmäinen klaava siten, että jos se tulee n. heitolla, niin pelaaja voittaa 2^n euroa. Olennainen kysymys paradoksissa on, että kuinka paljon pelaajan kannattaa maksaa voidakseen osallistua tähän peliin, tai mistä hinnasta ilmaiseksi saatu osallistumisoikeus kannattaa myydä toiselle. Voittosumman odotusarvo on
\sum_{i=1}^\infty 2^i \frac{1}{2^i} = \sum_{i=1}^\infty 1 = 1 + 1 + 1 + \ldots = \infty ,
minkä tulkinta on, että mistä hinnasta hyvänsä peli suosii pelaajaa tai pelaaja pitkällä tähtäyksellä pääsee voitolle. Mutta kuka olisi käytännössä halukas maksamaan pelistä vaikka miljoona euroa, tai panttaamaan kaiken omaisuutensa osallistumisoikeudesta? Moni saattaisi todellisuudessa myydä tällaisen pelin ilmaiseksi saadun ainutkertaisen osallistumisoikeuden toiselle vaikkapa tuhannesta eurosta, sillä todennäköisyys voittaa vähintään sama summa on alle kaksi tuhannesosaa.

## Aiheesta muualla

* Stanford Encyclopedia of Philosophy: The St. Petersburg Paradox
Tšetšeenin kieli

**Tšetšeenin kieli** (нохчийн мотт, noxçiyn mott) on tšetšeenien puhuma kieli, joka kuuluu pohjoiskaukasialaiseen kielikuntaan. Tšetšeenin lähimmät sukukielet ovat naapuritasavallassa puhuttu inguušin kieli sekä Georgiassa batsin kieli. Kielen nimi tulee kylästä, jossa venäläisten väitetään ensimmäisen kerran kohdanneen tšetšeenin puhujia.

Tšetšeenin kielellä on noin 1 393 000 puhujaa. Suurin osa heistä asuu Tšetšeniassa, jossa kieli on virallinen kieli. Lisäksi tšetšeeninkielisiä vähemmistöjä on naapuritasavalloissa Dagestanissa (noin 70&nbsp;000), Ingušiassa (noin 95&nbsp;400) ja Kalmukiassa (noin 6&nbsp;100) sekä muualla Venäjällä ja Turkissa, Jordaniassa ja Syyriassa.

## Historia
Perinteisesti tšetšeenit ovat pitäneet kulttuuri- ja kirjakielinään arabiaa, turkkia ja venäjää. Kielessä onkin runsaasti venäläisiä ja arabialaisia lainasanoja.

1700-luvun lopulla kielestä koottiin Katariina Suurelle noin 400 sanan sanasto. Ensimmäiset tutkimukset tšetšeenin kielestä tehtiin Venäjän pääesikunnan toimeksiannosta, ja Pjotr Uslar julkaisi vuonna 1888 kielen kieliopin.

Varsinainen tšetšeenin kirjakieli luotiin 1900-luvun alussa. Silloin otettiin käyttöön latinalainen kirjaimisto, joka korvasi siihen asti käytetyn arabialaisen kirjaimiston. Latinalainen kirjaimisto oli käytössä 1920-luvun puolivälistä vuoteen 1938 asti, jolloin otettiin käyttöön kyrillinen kirjaimisto. Separatistinen hallitus otti uuden latinalaisen kirjaimiston käyttöön 1992. Päätös oli poliittinen, ja sillä vastustettiin venäläisyyttä. Se johti myös siihen, etteivät kielen puhujat enää osanneet lukea kieltä. Toisen Tšetšenian sodan jälkeen Tšetšeniassa on käytetty kyrillistäkin kirjaimistoa. 

## Fonologia
Tšetšeenin kielessä on paljon konsonantteja, murteesta riippuen noin 40–60. Se on kieliopiltaan hyvin omintakeinen, ja kielitieteilijöille se on mielenkiintoinen tutkimuskohde. Kielessä on myös runsaasti vokaaleja (noin 44) ja diftongeja.

### Konsonantit

Lähde: 

### Vokaalit

Lähde: 

## Kirjaimisto
Tšetšeenin kielen kirjoittamiseen käytetään pääasiassa kyrillistä kirjaimistoa, mutta myös latinalainen ja arabialainen aakkosto ovat käytössä. Lisäkirjaimia ovat Ӏ (palotška) ja ь (kyrillinen Ӏ korvataan tietotekniikan ongelmien vuoksi usein latinalaisella I-kirjaimella tai 1:llä). Esimerkiksi аь on [ɑ] (ä), уь [ɨ] (y), гІ lausutaan kuten arabian غ ja хь ح. Digrafeja kohdellaan pääasiassa yksikköinä.

## Kielioppi
Tšetšeenin nominit jaetaan kuuteen taivutusluokkaan tai sukuun, joiden sanoilla on sama prefiksi. Verbi taipuu nominin suvun mukaan muttei persoonissa. Tšetšeeni on ergatiivinen kieli. Nomineilla on kahdeksan sijaa: nominatiivi, genetiivi, datiivi, ergatiivi, allatiivi, instrumentaali, latiivi ja vertailusija eli komparatiivi.

## Lähteet

## Aiheesta muualla
Ipy

**Ipy** oli muinaisessa Egyptissä palvottu virtahepojumalatar. Hänellä ei ilmeisesti ollut omia temppeleitä, mutta häntä palvottiin laajalti.

Ipy kuvataan ihmismäisenä kahdella jalalla seisovana virtahepona. Hänet on hyvin helppo sekoittaa Taweretiin, joka on ulkomuodoltaan täysin samankaltainen. Ipy suojeli erityisesti kuninkaallista perhettä sekä äitejä ja lapsia.
Horus

**Horus** (tai pelkästään *Hor*, muinaisegyptin "*joka on korkealla*" tai "*etäinen*") on muinaisegyptiläiseen mytologiaan kuuluva auringon- ja taivaanjumala, joka kuvattiin usein haukanhahmoisena tai haukanpäisenä. Horus oli yksi vanhimmista ja tärkeimmistä jumalista, ja häntä palvottiin kymmenissä eri muodoissa muinaisen Egyptin valtakunnan alueella. Yksi merkittävimmistä kulttipaikoista oli Edfu. Horus yhdistettiin vahvasti faaraoon, jonka katsottiin olevan Horuksen edustaja maan päällä.

Horuksen äiti oli Isis ja isä Osiris. Horuksen uskottiin kostaneen isänsä kuoleman. Hänen uskottiin myös olevan läsnä faaraoiden kruunauksessa ja pitävän heihin yhteyttä. Kuolemansa jälkeen faaraot muuttuivat Horuksen isäksi Osirikseksi. Myöhemmin Horus yhdistettiin myös Ra-Horakhten muodossa kiinteästi auringonjumala Rahan, ja näitä kahta onkin toisinaan vaikea erottaa toisistaan.

Horus on yksi vanhimmista Egyptissa palvotuista jumalista. Alun perin Horusta pidettiin taivaanjumalana, joka kuvattiin haukkana. Auringon ja kuun katsottiin olevan Horuksen silmät. Taivaanjumalan roolista juontui luontevasti Horuksen rooli auringonjumalana, joka tunnetaan 1. dynastiasta alkaen. Jo vanhan valtakunnan pyramiditeksteissä esiintyy myös Horuksen nimi *Hor-akhty*, "Kahden horisontin Horus", joka viittaa tähän auringonjumalana. Jo varhaisdynastisella kaudella Horus yhdistettiin hallitsijaan, ja ensimmäiset faaraot käyttivätkin pelkästään kultainen Horus -nimeä, joka oli kirjoitettu suorakulmion muotoisen serekhin sisään kuin kartussiin. 

Alun perin Horus kuvattiin haukaksi, toisinaan eteenpäin nojaavaksi, mutta useimmiten pystyssä seisovaksi. Myöhemmin Horusta kuvattiin pääasiassa haukkapäisenä miehenä, jolla oli (kuten faaraolla) Ylä- ja Ala-Egyptin kaksoiskruunu. Useimmiten hän pitelee käsissään was-sauvaa ja ankh-symbolia. Horuksella on myös faaraon tapaan härän häntä, joka kuvaa voimaa. Usein Horus myös kuvataan lapseksi, joka on äitinsä Isiksen sylissä. Temppeleiden seinillä kuvatuissa kohtauksissa Horuksella on useita rooleja. Horuksella oli neljä lasta.

Varhaisten dynastioiden aikana Horus kilpaili suosiosta Sethin kanssa. Näitä jumalia palvoivat eri ryhmittymät eri alueilla, joista kukin halusi nostaa oman jumalansa ylitse muiden. Yhden faaraon tiedetään ottaneen itselleen Seth-nimen Horus-nimen sijaan. Horuksen voidaan katsoa voittaneen tämän kilpailun suosiosta, sillä hänestä tuli laajemmin palvottu jumala, vaikkakin myös Sethin palvonta jatkui voimakkaana.

## Horuksen silmä

Horuksen silmä on muinaisen Egyptin tunnetuimpia symboleita. Kun Seth oli tappanut veljensä Osiriksen, haukkapäinen Horus, Osiriksen poika, antoi sen isälleen Osirikselle. Horuksen silmä symboloi sydämen jaloutta ja ylevämielisyyttä. Nykyisinkin voi Välimerellä nähdä kalastusaluksia, joissa on koristeena Horuksen silmä.

## Lähteet
* Sharif, Zelda: *Muinainen viisaus: Muinainen Egypti.* Karisto 1997. 
*

### Viitteet
Khepri

**Khepri** (sanatarkasti *Kheperer*) oli muinaisessa Egyptissä palvottu auringonjumala. Häntä palvottiin laajalti ympäri Egyptiä.

Khepri kuvattiin joko skarabina tai miehenä, jolla oli pään tilalla skarabi.  Hän kantoi muiden jumalten tapaan usein was-sauvaa ja ankh-symbolia.

Kheprin uskottiin olevan yksi Ra-jumalan hahmoista. Erityisesti nouseva aurinko yhdistettiin Khepriin, koska oletettiin että Khepri sontiaisen tavoin työnsi auringon takajaloillaan taivaalle. Kheprin uskottiin luoneen itsensä tyhjästä, kuten auringon ajateltiin luovan itsensä joka aamu. 

Skarabeen hahmoista Khepriä pidettiin yleensä amulettina, joka suojeli kantajaansa pahuuden voimia vastaan. Erityisesti Kuolleiden kirjan teksteillä varustettuja skarabee-amuletteja laitettiin muumioiden mukana hautoihin.

## Lähteet
*

### Viitteet

## Aiheesta muualla